Első tétmérkőzése a Real Madrid élén az augusztus 15-én megrendezett UEFA-szuperkupa mérkőzés volt, amelyet 4–2 arányban elvesztettek a városi rivális, Európa-liga-győztes Atlético de Madrid ellen. A spanyol bajnokságot sem kezdte jól a madridi csapat, majd mikor október 28-án az ősi rivális Barcelona 5–1-re legyőzte a Real Madridot a Camp Nou-ban, a klub vezetősége másnap menesztette Lopeteguit a csapat éléről.